

**ДЕТСКА ГРАДИНА “ДЕТЕЛИНА”**

**с.Калояново, община Калояново, област Пловдив**

**ул. „Никола Петков“ №11 тел. 031232565 е-mail:** **odz.detelina.k@abv.bg**

Утвърждавам:

Директор

Величка Порязова

**ГОДИШЕН ПЛАН ЗА ДЕЙНОСТТА**

**за 2023/2024 учебна година**

Приет на заседание на ПС с протокол №1, решение №6

Утвърден със Заповед №10/19.09.2024г.

Ръководни документи за организиране на работата през учебната 2023/2024 година и изготвяне на годишния план:

1. Закон за предучилищно и училищно образование.

2. Държавни образователни стандарти, определени в ЗПУО.

3. Стратегия на МОН за развитие на образованието в Република България.

4. Стратегия за възпитателната работа в образователните институции /2019 - 2030/.

5. Национална стратегия за детето /2019-2030/.

6. Стратегическа рамка за развитие на образованието, обучението и ученето в Република България /2021- 2030/.

7. Наредба № 5 от 03.06.2016 г. за предучилищното образование.

8. Наредба №8 от 11.08.2016г. за информацията и документите за системата на предучилищното и училищното образование.

9. Наредба №10 от 19.12.2017г. за познавателните книжки, учебниците и учебните помагала.

10. Наредба №15 от 22.07.2019г. за статута и професионалното развитие на учителите, директорите и другите педагогически специалисти.

11. Наредба № 26 от 18 ноември 2008 г. за устройството и дейността на детските ясли и детските кухни и здравните изисквания към тях.

12. Наредба № 3 за здравните изисквания към детските градини.

13. Наредба № 6 за здравословно хранене на децата на възраст от 3 до 7 години в детските градини, както и с техните изменения и допълнения до 15.09.2012 г.

14. Наредба № 2 от 7 март 2013 г. за здравословно хранене на децата на възраст от 0 до 3 години в детските заведения и детските кухни, в сила от 01.09.2013г.

15. Кодекс на труда

**Годишният план за дейността се съгласува с основни вътрешни документи на ДГ „Детелина” за учебната 2023/2024 г.:**

• Стратегия за развитие и Програмна система на ДГ „Детелина“ 2020-2024 г.;

• Етичен кодекс на общността;

• Првилник за дейността на детската градина;

• Правилник за вътрешния трудов ред;

• Правилник за здравословни и безопасни условия на възпитание, обучение и труд;

• План за дейността на постоянните комисии;

• План на учебната комисията по БДП за организиране възпитанието и обучението на децата по тематична област „Безопасност на движение по пътищата”;

• План за тематична проверка;

• План за защита на децата, педагогическия и непедагогическия персонал при възникване на бедствия, аварии, катастрофи;

• План за сигурност;

• План за действие при пожар;

• Програма за предоставяне на равни възможности и за приобщаване на децата от уязвими групи;

• Програма за гражданско, здравно, екологично и интеркултурно образование;

• Програмата за превенция на ранното напускане на децата на образователната система;

• Мерки за повишаване качеството на образование;

• Длъжностни характеристики за съответната длъжност;

• Заповеди;

• Други;

СЪДЪРЖАНИЕ

I. ОБРАЗОВАТЕЛНА РАМКА

II. ВИЗИЯ

III. МИСИЯ

IV. ЦЕННОСТИ

V. ЦЕЛ

VI. ОРГАНИЗАЦИЯ НА ГРУПИТЕ- ДЕЦА И ПЕРСОНАЛ

VII. РАБОТНИ ГРУПИ/ ЕКИПИ И КОМИСИИ

VIII. ОСНОВНИ ДЕЙНОСТИ:

 1. Управленска дейност

2. Образователна дейност

3. Административно – стопанска дейност

4. Контролна дейност

5. Квалификационна дейност

6. Социално-битова и културна дейност

IX. ВЗАИМОДЕЙСТВИЕ НА ДГ С РОДИТЕЛИ, ОБЩЕСВЕНОСТ И СОЦИАЛНИ ПАРТНЬОРИ

X. ИНТЕРИОР

**I. ОБРАЗОВАТЕЛНА РАМКА**

Образователната рамка за учебната 2023/2024 включва качеството на образованието като национален приоритет, който се реализира чрез обучение, възпитание и социализация, осигуряване на равен достъп и качествена образователна услуга чрез провеждане на съвременно и иновативно предучилищно образование.

**II. ВИЗИЯ**

ДГ „Детелина” - център за развитие на детската личност.

Като публична институция служи на хората и на техните постоянно променящи се нужди и интереси.

**III. МИСИЯ**

Да създадем образователна, здравословна и безопасна среда за цялостно развитие на детската личност, в която да се положат основите на учене през целия живот; да се осигури физическото, познавателното, езиковото, социалното, емоционалното и творческото развитие на детето, отчитайки значението на играта в процеса на педагогическото взаимодействие.

Основни приоритети при реализиране на мисията:

1. Прилагане и спазване на държавния образователен стандарт за предучилищно възпитание и всички образователни стандарти, съгласно Закона за предучилищното и училищно образование, които се отнасят до организацията на дейността в детската градина.

2. Партньорство на учителя с детето в процеса на педагогическото взаимодействие, за стимулиране на неговата активност и разгръщане на интелектуалния му потенциал.

3. Националните образователни политики и концепции, като акцент в програмната дейност и поставяне в центъра на вниманието детето, което на всеки етап от своето развитие притежава различни физически, емоционални и интелектуални характеристики.

4. Квалификация на педагогическите кадри.

5. Ефективно управление на детската градина, чрез професионална компетентност на директора.

6. Използване на нови подходи и средства за външно финансиране на детската градина.

7. Обогатяване и естетизиране на средата– нова визия и уникалност на детската градина.

8. Популяризиране на добри практики и изграждане на позитивни нагласи и доверие към детската градина.

9. Приобщаване на децата към културните традиции и националните ни ценности.

10. Ежегодно използване формите за двигателна дейност и обучение- разходки, туризъм, походи и др., за формиране на положително отношение към природата и екологичното образование.

11. Успешна интеграция на деца със специални образователни потребности.

12. Планиране, организиране и провеждане на съдържателен образователен процес, базиращ се върху Наредба №5 за предучилищното образование и ЗПУО.

13. Задължително обучение на децата от предучилищна възраст по безопасно движение по пътищата, съобразявайки се с конкретния учебен план.

14. Целенасочено и системно обучение на децата по проблематиката за действия при кризисни ситуации по време на природни бедствия, аварии, катастрофи и пожари, като етап на формирането на глобалната култура на превенция в системата на образованието, съобразена с националните особености и съществуващите опасности в страната.

15. Осигуряване на здравословни и безопасни условия на труд в ДГ.

16. Осъществяване на педагогически дейности извън образователния процес, които не са дейност на детската градина и ранно чуждо езиково обучение.

17. Използване на празниците и развлеченията в детската градина за създаване и поддържане на положителен авторитет и привличане на различни публики.

**IV. ЦЕННОСТИ**

Екипност, отговорност, честност, грижа, постоянство, уважение.

**V. ЦЕЛ**

Интелектуално, емоционално, социално, познавателно, физическо развитие и подкрепа на всяко дете, в съответствие с възрастта, потребностите, способностите и интересите му.

**VІ. ОРГАНИЗАЦИЯ НА ГРУПИТЕ- ДЕЦА И ПЕРСОНАЛ**

През учебната 2023–2024г. са сформирани 4 групи за целодневно обучение, една от които яслена, а общия брой деца към 15.09.2023г. е 87.

Разпределение на екипа по групи:

|  |  |  |  |
| --- | --- | --- | --- |
| ГРУПА | БРОЙ ДЕЦА | УЧИТЕЛИМЕДЕЦИНСКИ СЕСТРИ | ПОМ. ВЪЗПИТАТЕЛ |
| МЕЧО ПУХ/яслена група/ | 16 | м. с. Надя Дошковам. с. Атанаска Порязова | Теодора ГешеваИванка Гаргова |
| БУХАЛЧЕТА/първа група/ | 21 | Анета Чалъкова- старши учителЕлена Минкова- старши учител | Любка Бекярова- чистач-хигиенист |
| ПЧЕЛИЧКИ/втора група/ | 25 | Станислава Бекирова-учителДоника Шатърска- учител | Надка Терзийска |
| КАЛИНКИ/четвърта група/ | 25 | Йонка Бекирова- ст. учителАни Мирчева- учител | Еленка Пищялова |

Учител- музика: д-р Велислава Стоянова

**VII. РАБОТНИ ГРУПИ И КОМИСИИ/ОТГОВОРНИЦИ**

В ДГ „Детелина” са сформирани **работни групи и комисии**, които участват в реализацията на целите и задачите на бъдещото развитие, за оптимално изпълнение на годишния план за дейността.

|  |
| --- |
| 1. РАБОТНИ ГРУПИ/ЕКИП |
| Работна група | Председател | Членове |
| Група за педагогически съвети и съвещания | Директор | Ани Мирчева-протоколчик |
| Група за общи събрания | Директор | С. Кантарска- протоколчик |
| Група за вътрешна и външна квалификация | Елена Минкова | Станислава Бекирова- отчетна карта |
| Група за празници, развлечения и ритуали | Елена Минкова, Доника Шатърска, Ани Мирчева- сценарииВелислава Стоянова- музика | Декори и облекла- Анета Чалъкова, Станислава Бекирова, Йонка Бекирова, Надя Дошкова- м. сестра, Атанаска Порязова- м. сестра |
| Група по условия на труд | Силвия Кантарски | Петър Чемишанов-огняр, Диана Борисова-готвач |
| Екип за обхват и задържане в образователната система на деца и ученици в задължителна предучилищна възраст- ПМС №100/08.06.2018г. на МС. | Елена Минкова |  |
| Група за поддържане на сайта на ДГ | Директор | Всички учители изпращат актуална информация за групата си към директора. |
| Група за поддръжка на страницата на ДГ във Фейсбук. |  | Анета Чалъкова, Доника Шатърска, Н. Дошкова- м. сестра |
| 2. КОМИСИИ |
| Комисия | Председател | Членове |
| Комисия по качество на образованието. | Йонка Бекирова | Станислава БекироваАнета Чалъкова |
| Комисия по безопасни условия на възпитание, обучение и труд. | Анета Чалъкова | Ани МирчеваЕленка Пиялова- пом. възпитател |
| Постоянна комисия по дарения | Надя Дошкова | Елена Минкова, Йонка Бекирова |
| Комисия за хигиена, здравеопазване и хранене | Цанка Тоткова | А. Порязова- м. сестраС. Кантарска- домакин |
| Комисия по БДП | Йонка Бекирова | Станислава БекироваЕлена Минкова |
| Координационен съвет за противодействие на тормоза и насилието/превенция и закрила на деца в риск от насилие;защита на деца жертва на насилие или риск от насилие/  | Станислава Бекирова | Йонка Бекирова, Надя Дошкова-м. сестра |
| Комисия за защита от природни бедствия и превенция на тероризъм и терористични действия | Координатор:Величка Порязова | Обектов щаб и аварийна група: фиксирани в плана за защита на пребиваващите в ДГ „Детелина“. |
| Комисия по етика;Комисия за сигнали, оплаквания и предложения;Съставя се комисия за разглеждане на жалба по случая; | Станислава Бекирова | Анета Чалъкова, Силвия Кантарска- домакин |
| Координиращ екип за организиране процеса на осигуряване на обща и допълнителна подкрепа за личностно развитие /КЕОПООДПЛР/ | Йонка Бекирова | Доника Шатърска,Станислава Бекирова |
| Комисия за координация и организация на допълнителните дейности по чл.19 от Наредба №5/2016г. на МОН, детски отдих и спортно-туристически дейности /ККОДДДОСТД/ | Елена Минкова | Ани МирчеваСтанислава Бекирова |
| Комисия архив по чл. 38 от Наредба №8/11.08.2016 г. | Директор | Анета Чалъкова, Силвия Кантарска- домкин |
| 3. ОТГОВОРНИЦИ ПО ПОДДРЪЖКА НА МАТЕРИАЛНО-ТЕХНИЧЕСКАТА БАЗА |
| Място/ наличности | Отговорник |
| Методичен кабинет:* Реквизит и костюми
* Физкултурни пособия
 | Станислава Бекирова, Анета ЧалъковаЙонка Бекирова |
| Интерактивна техника/ ИКТ | Елена Минкова |
| Двор, уреди и прилежащи райони | Силвия Кантарска- домакин, Петър Чемишанов- огняр, Катя Бекирова- градинар |
| 4. ОТГОВОРНИЦИ ЗА ВЪТРЕШЕН ИНТЕРИОР ВЪВ ФОАЙЕТАТА НА ДГ |
| Сезон | Отговорник |
| Есен | Група „Пчелички“ |
| Зима | Група „Бухалчета“ |
| Пролет | Група „Калинки“ |
| Лято | Група „Мечо Пух“ |

**VIII. ОСНОВНИ ДЕЙНОСТИ**

1. Управленска дейност

А/Образователна дейност

Б/ Административно– стопанска дейност

2. Контролна дейност

3. Квалификационна дейност

4. Социално-битова и културна дейност- празничен календар, развлечения, изложби

**УПРАВЛЕНСКА ДЕЙНОСТ**

**А/ ОБРАЗОВАТЕЛНА ДЕЙНОСТ**

**1. Функции на управление в образователната дейност**

*Планиране:*

● Годишен план с приложения – план за работата на педагогическия съвет, план за квалификационната дейност, план за контролната дейност;

● Правилник за вътрешния трудов ред;

● Правилник за дейността на ДГ;

● Правилник за безопасни условия на възпитание, обучение и труд;

● Противопожарна наредба;

● Инструкции за безопасна работа;

● Програмна система със седмично разпределение на учебното съдържание по възрастови групи и механизъм на взаимодействие, между участниците в предучилищното образование;

● Планове на постоянните групи и комисии;

● Квалификационна, методическа и педагогическа дейност в ДГ.

● План за цялостна проверка и за тематична проверка.

● Взаимодействие с родители и общественост.

● Образователна работа с децата, подкрепа за личностно развитие;

● Здравно образование.

● Безопасност на движението.

● Действия при природни бедствия, аварии, катастрофи, пожари.

*Организиране:*

● Синхронизиране на действията на членовете на екипа;

● Организиране труда на директора по отношение на дейността;

● Длъжностни характеристики на персонала.

● Квалификационна, методическа и педагогическа дейност в ДГ.

● Работата на Педагогическия съвет

● Взаимодействие с родители и общественост.

*Мотивиране:*

● Стимулиране към повишаване образователно - квалификационната степен;

● Кариерно развитие;

● Диференцирано заплащане.

*Контрол:*

● Организация на работа на учителите и дневния режим. Технология на преподаване;

● Вътрешен контрол – педагогически и административен - форми, обекти, срокове и отчетност.

● Работата на постоянните групи и комисии.

**2. Основни акценти при реализиране на образователната дейност**

Образователната дейност в ДГ „Детелина” през учебната година се осъществява в следните направления:

- Прилагане на Наредба № 5 за предучилищно образование;

- Осъществяване на качествен образователен процес, чрез прилагане на програмната система, утвърдена в детската градина, чрез използване на информационните и комуникационни технологии. Програмната система на ДГ „Детелина“ е разработена в съответствие с чл.70, ал.1 и ал.2 от ЗПУО и чл.29, ал.4 от Наредба №5 от 2016 г. за предучилищно образование. Програмната система е цялостна концепция за развитието на детето с подходи и форми на педагогическо взаимодействие, подчинени на общата цел на предучилищното образование: полагане на основите за учене през целия живот, като се осигурява физическо, познавателно, езиково, духовно-нравствено, социално, емоционално и творческо развитие на детето, като се отчита значението на играта за детето.

- Сполучлив подбор и структуриране на образователното съдържание, съгласно програмните разпределения, учебните помагала и познавателните книжки на издателство „Бит и техника

- Гъвкавост на режима;

- Прилагане на програмната система, утвърдена в детската градина;

- Осигурена среда за учене чрез игра, съобразена с възрастовите особености и гарантираща цялостното развитие на детето, както и възможности за опазване на физическото и психическото му здраве;

- Цялостно развитие на детската личност и придобиване на съвкупност от компетентности;

- Знания, умения и отношения, необходими за успешното преминаване на детето към училищното образование;

- Постепенно въвеждане и прилагане на информационните и комуникационни технологии в образователния процес по различните образователни направления.

**3. Основни тематични направления при реализиране на образователно-възпитателната дейност през учебната 2023-2024г.**

3.1. ”Обичам, Родината!”– възпитаване на християнски, общочовешки добродетели и ценности и формиране на патриотично отношение в духа на местните и националните традиции, обичаи, празници- ТН/3.1.

3.2. ”Здрави корени – жив дух” – формиране на семейни ценности- ТН/3.2.

3.3. ”Светът е на децата” – околен свят, екологично и здравно образование на децата- ТН/3.3.

3.4. „Чети с мен” - създаване на благоприятна среда за насърчаване на четенето, чрез „Забравените приказки на детството” - повишаване интереса към забравените приказки от детството на мама, татко, дядо, баба, подготовката за ограмотяване и развитие на езикови умения, речева активност, участие в инициативи за международния ден на детската книга- ТН/3.4.

3.5. ”Тяло, ум и дух в хармония” - физическа активност на децата, чрез традиционни и алтернативни форми, развитие на физическата дееспособност и изграждане на личностни качества и социални умения, чрез активна двигателна дейност в детската градина и сред природата- ТН/3.5.

3.6. “Изкуството в детската градина“ – възможност за творческо развитие, компетентности и таланти на децата от предучилищна възраст- ТН/3.6.

3.7. ”Безопастност на движението по пътищата” - изграждане у децата на представи и понятия за пътното движение и умения за безопасно предвижване, като пешеходци- ТН/3.7.

3.8. ”Гласът на детето-доверие, разбиране, подкрепа” - правно възпитание (формиране на правно съзнание), чрез основните категории права за оцеляване, защита, развитие, участие- ТН/3.8.

**4. Дейности за изпълнение:**

► Осигуряване на сигурна и подкрепяща среда за цялостното развитие на детската личност и придобиване на съвкупност от ключови компетентности.

|  |  |  |  |  |
| --- | --- | --- | --- | --- |
| № | Дейност/задача | Отговорник | Срок | Целева група |
| 1. | Организация на модерна интерактивна учебна среда: ИКТ, интернет, техника за презентиране пред децата, интерактивна дъска, озвучителна техника.  | Директора,Учителите по групи | 2023/2024 учебна година | Деца от всички групи |
| 2. | Оформяне в групите на кътове по интереси. Ежемесечна промяна на кътовете, съобразно тематичното разпределение и възрастовата група. Обновяване на кътовете. | Учителите по групи | 2023/2024 учебна година | Деца от всички групи |
| 3. | Развитие креативността на децата за творчески изяви и прилагане на изследователски методи в кътовете за децата от типа: „Учене чрез правене“; Провокиране на мисловната дейност- „Малък астроном“, „Както си играем, всичко ще узнаем“, „Грънчарство“, „Тъкачество“, „Игри с пясък и вода“, „Сапунени мехури“, експерименти с магнити, светлина, рециклиране на материали и др. | Учителите по групи | 2023/2024 учебна година | Деца от групи за ЗПО Задължително предучилищно образование |

► Административно осигуряване на качествено и всеобхватно обучение на децата.

|  |  |  |  |  |
| --- | --- | --- | --- | --- |
| № | Дейност/задача | Отговорник | Срок | Целева група |
| 1. | Изготвяне на седмично разпределение на основните форми на педагогическо взаимодействие. | Педагогически специалисти | 08.09.2023г. | Деца по възрастови групи |
| 2. | Планиране в електронен дневник на групата.Обща подкрепа- допълнителни форми за децата, съобразно индивидуалните им интереси;Програмата за гражданско, здравно, екологично и интеркултурно образование; | Педагогически специалисти | 2023/2024 учебна година | 2023/2024 учебна година |
| 3. | Изготвяне на план за взаимодействие и сътрудничество с училището- четвърта възрастова група; | Педагогически специалисти | 10.10.2023г. | Деца, родители, учители |
| 4. | Изготвяне на план за взаимодействие и сътрудничество с родителите. Планиране на минимум две родителски срещи:* За началото на учебната година- организация на групата и превенция на инфекциозни и респираторни заболявания, правилници, ДОС, механизъм на адаптация, познавателни книжки;
* За края на учебната години- отчитане на резултатите и сътрудничеството в групата, набелязване на план за нова учебна година.

През месец ноември и юни, учителите (по избрана от тях форма) да запознаят родителите с постиженията на децата от входна и изходна диагностика. | Педагогически специалисти | 01.10.2023г. | Децата от групата, Родителите от групата, Учителите от групата |
| 5. | Задълбочена предварителна подготовка за всяка педагогическа ситуация. Прилагане на:* компетентностния подход при работа с децата;
* наученото в други дейности и в практиката;
* иновации и интеракции по време на преподаване;

Активно използване на нагледно-действения подход. Активизиране на нагледно-образното мислене. Осигуряване на подкрепяща среда чрез презинтации и видеоматериали.Подкрепяща среда за различните деца- приобщаващо образование. | Учителите по групи;Учител по музика; | 2023/2024 учебна година | Децата от групата |
| 6. | Индивидуална работа с изоставащи и напреднали деца. Консултации с родителите на децата (форма- избор на учителя). Запознаване на родителите срещу подпис с входната и изходна диагностика; ранното оценяване, обучителните затруднения на децата. | Учителите по групи;Учител по музика; | Учителите по групи;Учител по музика; | Деца по възрастови групи |
| 7. | Водене на задължителната учебна документация (ЗУД), съгласно разпоредбите на Наредба №8/2016г. за информацията и документите за системата на предучилищното и училищно образование. Електронен дневник. | Педагогически специалисти | 2023/2024 учебна година | Децата от групата |
| 8. | Входяща диагностика на децата по всички образователни направления по ДОС и БДП по програмата за възрастова група към програмната система.Текстови анализ на резултатите, индивидуално за всяко дете, вписан в портфолиото и обобщен анализ по ОН, вписан графично в електронен дневник.Запознаване на родителите срещу подпис с постиженията на детето в индивидуалното портфолио. | Учителите по групи;Учител по музика; | 01.10.2023г. | Деца по възрастови групи и родители на децата |
| 9. | Ранно оценяване на децата от 3 години до 3г. и 6м., след подадено заявление от родителя (стандартизирана бланка), чрез скрининг тест за определяне на риск от възникване на обучителни затруднения.Планове за индивидуална подкрепа. | Учителите на първа възрастова група;Йонка Бекирова- ст. учител | 30.09.2023г. | Деца на възраст 3г.- 3г. и 6м. и техните родители |
| 10. | Изходяща диагностика на децата по всички образователни направления по ДОС и БДП по програмата за възрастова група към програмната система, с изключение на децата от четвърта възрастова групи, които ще се оценяват по „Стандартизиран тест за диагностика на готовността на децата за училище“ на Георги Бижков.Текстови анализ на резултатите, индивидуално за всяко дете, вписан в портфолиото и обобщен анализ по ОН, вписан графично в електронен дневник.Запознаване на родителите срещу подпис с постиженията на детето в индивидуалното портфолио. | Учителите по групи;Учител по музика; | 31.05.2024г.;10.05.2024г. за четвърта група; | Деца по възрастови групи и родители на децата |
| 11. | Самообразование: проучване опита на колеги от други образователни институции. Обмен на идеи и внедряване на добри практики. Проучване на новоизлязла специализирана литература. | Учителите по групи;Учител по музика; | 2023/2024 учебна година | Педагози |
| 12. | Изготвяне и поддържане на портфолио на всяко дете, съгласно изискванията на ПДДГ. Запознаване на родителите, консултации. | Учителите по групи | 2023/2024 учебна година | Деца по възрастови групи и родители на децата |

► Развитие уменията и заложбите на децата чрез допълнителни форми на педагогическо взаимодействие, съобразно интереса на детето.

|  |  |  |  |  |
| --- | --- | --- | --- | --- |
| № | Дейност/задача | Отговорник | Срок | Целева група |
| 1. | Организиране на групи за дейности, които не са дейност на детската градина, според желанията на децата и техните родители.График на дейностите извън времето за ОФПВ. | ККОДДДОСТД Учители по ДД;Домакин; | 02.10.2023г.-31.05.2024г. | Децата от градински групи |

► Празници/развлечения и участие в конкурси с цел ранно откриване заложбите на децата и техния талант. Гражданско, здравно, екологично и интеркултурно образование.

|  |  |  |  |
| --- | --- | --- | --- |
| Дейност | Отговорници | Дата или месец | Участници |
| ТН/3.1.„Игрите нямат край…!“- откриване на учебната годинаВодосвет за здраве | В. СтояноваСт. Бекирова | 15.09.2023г. | Всички деца |
| ТН/3.5.„Да изпратим лятото“- поход  | Учители по групи | 15/30.09.2023г. | Деца от ДГ |
| ТН/3.2.„Нашите народни инструменти и носии“- посещение на читалище Искра. | Учителите на групите,В. Стоянова | октомври 2023г. | „Калинки“ и „Пчелички“ |
| ТН/3.3.Световен ден за защита на животните- организиране на кътове и изложби на снимки с животни. | Учители по групи | 04.10.2023г. | Деца от ДГ |
| ТН/3.3.„Заедно на кино“- международен ден на анимацията- прожектиране с мултимедия на любими анимационни филми. Посещение на детско кино. |  | 30.10.2023г. | Децата от ДГ |
| ТН/3.2.Ден на будителите: информационен кът във фоайето на ДГ и в групите | Учители по групи | 01.11.2023г. | Децата от ДГ |
| ТН/3.3.„Довиждане, есен“- развлечение за изпращане на есента | В. СтояноваАни Мирчева | ноември 2023г. | Всички деца |
| ТН/3.1.Ден на Християнското семейство | ГПРР | ноември 2023г. | Всички деца |
| ТН/3.8.Дни на детското самоуправление- гражданска култура за демократично управление; права на гражданите, гласуване с таен вот за „ръководни длъжности“;Що е? баджове; работно и представително облекло;Прием на децата при кмета на община Калояново. | Директор,Учители на група „Калинки“ | декември 2023г. | „Калинки“ |
| ТН/3.6. и ТН/3.3.„Коледни седмици“► 1. Коледна изложба във фоайето на група „Калинки“; 2. Коледен сладкиш и коледна картичка;► “Дядо Коледа при нас“ | Учители по групиВ. Стоянова | декември 2023г. | Всички деца;Родители; |
| ►“Денят на бащата“ | Учители по групи | януари 2024г. | ГГ /градински групи/ |
| ТН/3.3.„Азбука на безопасното движение“-образователни игри за безопасно поведение по пътищата. | Учители по групи | януари 2024г. | ГГ /градински групи/ |
| ТН/3.1.„Кукерски игри“- приобщаване към българските фолклорни традиции- презентация. | Учители на група „Калинки“ | февруари 2024г. | „Калинки“ и „Пчелички“ |
| ТН/3.1.„Кокиче за Левски“- седмица, посветена на Васил Левски | Йонка БекироваАни Мирчева | 15/22.02.2024г. | Деца от ДГ |
| ТН/3.6.„Баба Марта и най-дългата мартеница“ | Йонка Бекирова,Ани Мирчева,В. Стоянова | 01.03.2024г. | „Калинки“ |
| ТН/3.3.Празник по групи? | Учители по групи | март 2024г. | ГГ и родители |
| ТН/3.1.Тематична седмица: „Великите българи“- беседи и презентации по групи. | Учители по групи | 04/08.03.2024г. | „Калинки“ и „Пчелички“ |
| ТН/3.3.„Първа пролет“ | ГПРР | март 2024г. | Всички деца |
| ТН/3.1.Народни традиции: Пролетен цикъл празници по план на групата- ► „Великден“► Работилници, съвместно с родителите;► Запознаване на децата с празниците; | Учители по групи | Април 2024г. | Децата и родители |
| ТН/3.4.Отбелязване на международния ден на детската книга Мото на седмицата: „Вълшебни приказки“ | Учители по групи | 01/05.04.2024г. | ГГ; Родители; |
| ТН/3.4.„Кученцето, цигулката и приятелството“ От [Дейвид Личфийлд](http://www.bookpoint.bg/?cid=3&where=author&search_q=%D0%94%D0%B5%D0%B9%D0%B2%D0%B8%D0%B4+%D0%9B%D0%B8%D1%87%D1%84%D0%B8%D0%B9%D0%BB%D0%B4) Трогателен разказ за приятелството.За деца над 5 години и за всички, които обичат красивите истории и красивите книги! | Учители на „Калинки“ и „Пчелички“ |  | „Калинки“ и „Пчелички“ |
| ТН/3.4.„Аз съм българче“- запознаване на децата с делото на Светите братя Кирил и Методий, отбелязване на празника. | Учители по групи | 23.05.2024г. | Всички деца; родители; |
| ТН/3.5.”Ние спортуваме” – детски спортен празник | Йонка Бекирова | месец май 2024г. | Всички деца |

Б/ АДМИНИСТРАТИВНО - СТОПАНСКА ДЕЙНОСТ

**Функции на управление в административно-стопанската дейност**

*Планиране:*

● Контролна дейност;

● Административно – стопанската дейност;

● Планиране на платения годишен отпуск на персонала;

● Обучения на персонала;

● Прием на деца;

*Организиране:*

● Утвърждаване на Списък-образец №2 и щатно разписание;

● Сформиране на групи и комисии;

● Обучения по БАК, ЗБУВОТ, БДП;

● Синхронизиране мобилността на кадрите;

● Връзка с институциите;

● Изготвяне на заявки, справки, докладни записки и др.;

*Мотивиране:*

● Стимулиране дейността на целия екип;

● Допълнително трудово възнаграждение;

● Наказания;

*Контрол:*

● Организация на цялостната работа в детската градина;

● Защита на личните данни, осигуряване на БУТ (безопасни условия на труд)

Основните акценти в административно – стопанската дейност през учебната 2023-2024 г. се конкретизират по месеци.

**КОНТРОЛНА ДЕЙНОСТ**

Планът за контролна дейност за учебната 2023/2024 г. е представен в Приложение №2.

**КВАЛИФИКАЦИОННА ДЕЙНОСТ**

Квалификационната дейност за учебната 2023/20224г. е включена в план за квалификационната дейност, приет на заседание на ПС.

МЕСЕЧЕН ГРАФИК НА ДЕЙНОСТИТЕ

Септември

|  |
| --- |
| Административно- стопанска дейност |
| 1. Изготвяне на Списък- Образец №2Отговорник: Директор2. Работа с електронен дневник- въпроси и отговори3. Изготвяне и утвърждаване на планови документи:- ГУП и прилежащи. -План за квалификационната дейност.- Седмична програма, организация на учебния ден, програмна система.*Отговорник: ПС*-ПВТР/Длъжностни характеристики- ПДДГ- Правилник за осигуряване на БУВОТ.- Етичен кодекс.4. Извършване на инструктаж по ОТ.*Срок: 15.09.2023г.**Отг.КБУВОТ* 6. Преглед на противопожарните уреди.*Срок: 28.09.2023г.**Отговорник: ГУТ*7. Привеждане на МТБ в изправност, ред и чистота за започване на учебната година.*Отговорник: ОМК*8. Санитарно разрешително за наличие на санитарно- хигиенни условия за провеждане на учебно- възпитателния процес, утвърдени от РЗИ.*Отговорник: директор**9*. Индивидуални карти „Диференцирано заплащане“ на всички служители*Срок: 30.09.2023 г.* *Отг.: директора* |

Октомври

|  |
| --- |
| Административно- стопанска дейност |
| 1. Проверка на хранителния склад.*Срок: 27.10.2023г.**Отг.: Директор и комисия по хигиена*2. Проверка на състоянието на бельото и контрол на спазването на графика за смяната му.*Срок:27.10.2023г.**Отг.: перач*4. Проверка на работното време на служителите.*Срок:20.10.2023г.**Отг.: Директор*5. Сключване на договори с фирми за извършване на педагогически услуги, извън ДОИ.*Срок: 04.10.2023г.**Отг.: Директор и Председател на настоятелството*6. Подреждане и поддържане на методичния кабинет.*Срок: 19.10.2023г.**Отговорник:ОМК*7. Проиграване на плана за евакуация.*Срок: 27.10.2023г.**Отг.: КБУВОТ*8. Обогатяване на градинките с нови насаждения.*Отговорник: касиер- домакин, градинар, общ работник*9. Провеждане на Общо събрание Тема: „Организация на цялостната дейност на детската градина за учебната: 2023/2024 г., *Срок: 14.10.2023г.**Отговорник:директор*10. Осигуряване на канцеларски материали.*Срок: м.10.2023г.*11. Заседание на обществен съвет:- Запознаване с ГУП и прилежащи. |

Ноември

|  |
| --- |
| Административно- стопанска дейност |
| 1. Документацията на МОЛ- водене.*Срок: текущ**Отговорник: Директор* 2. Складове за хранителни продукти и консумативи- зареждане.*Срок: текущ**Отговорник: Домакин*3. Обогатяване на книжния фонд на детското заведение с детски книги и списания с помощта на родители и спонсори.*Срок: постоянен*4. Проверка за спазване на работното време. |

**Декември**

|  |
| --- |
| Административно- стопанска дейност |
| 1. Абонамент 2024г.*Отг. Директор*2. Актуализация на Списък образец №2 и др. справки и документи.*Отговорник: директор* |

**Януари**

|  |
| --- |
| Административно- стопанска дейност |
| 1. Проверка на документацията НАССР.*Отг. директора*2. Проверка за спазване на работното време.*Отг. директора* |

**Февруари**

|  |
| --- |
| Административно- стопанска дейност |
| 1. Периодичен инструктаж по БУВОТ.*Отговорник:КБУВОТ*2. Контрол на трудовата дисциплина3. Преглед на уредите в двора на ДГ.*Отговаря: ГУТ**Срок: 28.02.2024г.* |

**Март**

|  |
| --- |
| Административно- стопанска дейност |
| 1. Пролетно почистване и озеленяване на двора. Засаждане на цветя в цветните лехи.*Срок: 29.03.2024г.**Отговорник: директор, домакин, градинар и общ работник*2. Заявка на учебни помагала за ПГ.*Отговаря: директора*3. Контрол по ПВТР и ПДДГ |

**Април**

|  |
| --- |
| Административно- стопанска дейност |
| Изготвяне на справки за ремонти в детската градина. *Отговорник: директора* |

**Май**

|  |
| --- |
| Административно- стопанска дейност |
| 1. Проиграване на плана за евакуация.*Срок: 17.05.2024г.**Отговорник: КБУВОТ*2. Изготвяне на удостоверенията на децата от ПГ.*Отговорник: Директор*3. Общо събрание – Тема: „Отчитане резултатите от цялостната дейност на детската градина за учебната 2023/2024г.. |

**IX. ВЗАИМОДЕЙСТВИЕ ДГ- РОДИТЕЛИ**

**Основните акценти** в дейностите при работа с родителите за учебната 2023-2024 г. са:

1. Съвместна дейност и активно участие на родителите в образователния процес в няколко посоки:

1.1. Осигуряване на възможност родителите да получават информация за детето си чрез:

Консултации- в приемното време на педагогическите специалист в индивидуални разговори.

Комуникация чрез социални платформи.

*Срок:Текущ ,Отг.: Учители, мед. сестри*

1.2. Ангажиране на родителите, като активни участници в съвместната дейност, чрез различни форми:

● брошури, постери, анкети, лекции:

Анкети – за всички групи.

Провокирани от факта, че един от най-сериозните проблеми, с които се сблъскваме като педагози е агресията между децата и желанието за лидерство на всяка цена ще направим проучване, под формата на анкети, които ще имат за цел да установят с кого общува най-много детето у дома, колко време отделят родителите за общуване със своите деца, дали детето се страхува от нещо конкретно, дали родителите познават достатъчно поведението и навиците на своите деца.

Родителите трябва да отговорят на въпросите:

- Как успокоявате детето, когато е уплашено или ядосано?

- В какво детето подражава на родителите си?

- Какво привлича вниманието на детето Ви, какво му харесва и с какво се занимава?

- Мислите ли, че детето Ви има емоционални проблеми- потиснатост, избухливост, неудовлетвореност?

- Сприятелява ли се лесно детето Ви?

- Изпитва ли детето Ви подчертана симпатия към друго дете от групата?

- Забелязали ли сте детето Ви да таи неприятно отношение към друго дете, провокирано от съперничество, борба за лидерство?

- Мислите ли, че детето Ви е склонно към агресия?

- Мислите ли, че детето Ви е склонно да излъже с цел привличане на внимание?

- Мислите ли, че детето Ви може да има различно поведение в дома и в детската градина?

- Наказвате ли детето си и какво е наказанието?

- Смятате ли, че давате достатъчно лична свобода на детето си?

- Мислите ли, че детето Ви може да изненада с постъпка, която е неприсъща за него?

Екипът на детското заведение е на мнение, че важна роля при формиране поведението на детето е личният пример на родителите и отношенията в семейството, но огромен фактор през последните няколко години се явяват медиите с излъчването на агресивни детски филми и лоши примери на подражание, както и подводните камъни на виртуалното пространство, до което децата имат достъп от най-ранна детска възраст.

Ето защо поставяме акцент върху темата:

● за детска градина – „Влиянието на медийното пространство, върху децата. Оценка на риска.”

*Срок: февруари - март 2024г.*

*Отг.: КДРН(к-я за установяване на деца в риск), в сайта на ДГ*

● за детска ясла – „Адаптацията в ДГ за децата от ЯГ. ”

*Срок: февруари - март 2024*г. *МС в сайта на ДГ*

● Моменти от живота на детето в детската градина:

*-* инициативи свързани сучастие на родителите– описани в годишния план;

● участие на родители в дейности за подобряване на материалната база, благотворителни инициативи, подпомагане на дейността на детската градина;

*Срок: Текущ*

2. Информиране на родителите за индивидуалните постижения на детето, като в хода на предучилищното образование постиженията на детето се отразяват в индивидуални карти и детско портфолио.

*Срок: Текущ*

*Отг.: Учители*

3. Актуална за родителите информация чрез сайта на детското заведение и фейсбук групите, която да съдържа:

● правила за родителите; дейности, свързани с образователната работа за текущата учебна година; информация за дейности и мероприятия, отнасящи се за цялата детска градина; дарения; седмично меню; правилници на ДГ, разпределение на персонала, графици за дежурства, наредби за такси и прием и др.

*Срок: ежемесечно*

*Отг. Учителите и мед. сестри*

● Във всяка група, относно дневния режим на групата, седмичното разпределение на педагогическите ситуации, теми за седмицата и деня, правила на групата, детско творчество, информация за обучението по БДП, съобщения.

*Срок: ежемесечно*

*Отг.: учители по групи*

4. Връзки: яслена група- детска градина; детската градина- началното училище, с цел по-плавна приемственост на децата:

- връзка и адаптация на децата от яслена група към първа група.

- посещения на децата от двете образователни структури- ДГ/училище, контакти на учителите при прием на децата в І клас.

Срок: текущ

Отг. директор, медицински сестри, учители I и IV група

**X. ИНТЕРИОР**

**Цел: Интериорът – фактор за стимулиране на творческата активност**

**Акценти:**

1. Привлекателен интериор, съобразен с възрастовите особености на децата и естетически изисквания.

2. Образователен.

3. Интегративен и хармонизиран с ценности.

4. Мобилен, функционален, целесъобразен.

5. Сезонен

**Организация на интериора**

● По групи:

- пространствено разположение на табла, мебели, кътове в групата; игрово - манипулативни центрове, здравеопазване;

- сезонна украса - ежедневно и ежемесечно актуализиране в зависимост от темите по ОН, целите и задачите; подходящ празничен интериор за предстоящи празници, развлечения, традиции, ценности и др. дейности в групата и ДГ;

- гардеробни – организирани и системно актуализирани, като своеобразно пространство за изнасяне и представяне на творчеството на децата.

● Коридори и фоайета – с образователна и възпитателна стойност.

- информационно табло за родителите ситуирано на двата входа/изхода на сградата.

- утвърждаване ритуализацията в живота на детската градина – знаме, химн, символи, награди и грамоти;

- широко представяне на детското творчество в снимков материал;

- актуална сезонна украса.

Особено голямо значение отдаваме на празничния интериор, защото празниците и развлеченията са неизчерпаем източник на преживявания за деца, родители, учители.

*Срок: сезонен*

*Отг.: Учители по групи,съвместно с ЕД*

**З А К Л Ю Ч Е Н И Е**

Настоящият план на детската градина „Детелина“ е опит за реагиране и управление на динамичните процеси в областта на предучилищното образование.

Той представлява система от цели, приоритети и дейности, насочени към създаване на условия за съвременно европейско образование на децата и развитие на човешкия потенциал в детската градина.

Целите, приоритетите и дейностите, заложени в плана ще допринесат за:

● По-голяма стабилност и предсказуемост на организацията;

● По– високи стандарти за изпълнение на работата;

● Засилване на ангажираността и мотивацията;

● По– добри условия за иновативност и творчество;

● Подобряване на контрола и отчетността.

Настоящият план е реален и осъществим. Очертава перспективното развитие на детската градина за срок от една година.